Խրամչիխինը, միաժամանակ, նշեց, թե Կրեմլը հազիվ թե Թեհրանի հետ իր հարաբերությունները փչացնի հանուն Ադրբեջանի եւ Հայաստանի, հատկապես եթե նրանք իրենք ամեն ինչի մեղավորը լինեն: «Ռուսաստանը հազիվ թե նրանց համար բարեխոսի, հատկապես եթե նրանք այս հարցում ամերիկացիներին աջակցեն: Ավելի շուտ՝ նույնիսկ հակառակը: Ուրախ կլինի, եթե Իրանը պատժի տարածաշրջանում ամերիկյան քաղաքականության կողմնակիցներին ու տարածողներին, քանի որ դա կդառնա հերթական ակնհայտ ցուցադրությունը, որ ԱՄՆ-ին հետաքրքրում են միայն սեփական շահերը եւ ամենեւին մտադիր չէ որեւէ մեկի համար պատերազմել»,- եզրափակեց փորձագետը: